Foto: "Kun" Mirzo Ulug‘bek nomidagi O‘zbekiston Milliy universiteti sirtqi ta’lim shaklida ikkinchi va undan keyingi oliy ma’lumotni olish imkonini yaratdi. Bu haqda oliy ta’lim muassasasi saytida xabar berildi. OTMda 36 ta ta’lim yo‘nalishi bo‘yicha 2017-2018 o‘quv yilidan tajriba-sinov tariqasida masofaviy o‘qitish usullarini qo‘llagan holda sirtqi ta’lim shaklida ikkinchi va undan keyingi oliy ma’lumotni olish mumkin. Yo‘nalishlar universitetning 10 ta fakultetida ochilmoqda: biologiya, geologiya va geografiya, jurnalistika, ijtimoiy fanlar, iqtisodiyot, kimyo, matematika, fizika, tarix, xorijiy filologiya. Sirtqi ta’lim uchun hujjatlarni qabul qilish 20 avgustga qadar davom etadi.